Nafarroako Parlamentuko Eledunen Batzarrak, 2020ko ekainaren 1ean egindako bilkuran, ondoko adierazpena onetsi zuen:

“1. Nafarroako Parlamentuak dei egiten du hitz eta adeitasun parlamentarioa gailendu daitezen eztabaida politikoetan, ezen ez azken asteotan esparru nazionalean ikusi izan diren deskalifikazioa eta indarkeria.

2. Nafarroako Parlamentuak berretsi egiten du gure erkidegoko ikuskera politiko ezberdinen aniztasuna aldezten duela, nondik begiratzen den ere aberasgarriak direla uste baitu.

3. Nafarroako Parlamentuak uste du identitate politiko ezberdinen kriminalizaziorako deiak egiazko arrisku bat direla nazio, autonomia nahiz udal mailako bizikidetza baketsurako, eta, hortaz, eztabaida politikotik baztertu beharko liratekeela” (10-20/DEC-00036).

Iruñean, 2020ko ekainaren 1ean

Lehendakaria: Unai Hualde Iglesias